
న్యూఢిల్లీ : గుజరాత్లోని ప్రధాన రాజకీయ పార్టీల విరాళాలపై అసోసియేషన్ ఆఫ్ డెమొక్రాటిక్ రిఫార్మ్స్ (ఏడీఆర్) ఆసక్తికర విషయాలు వెల్లడించింది. 2011-12 నుంచి 2015-16 వరకు బీజేపీకి రికార్డు స్థాయిలో విరాళాలు వచ్చినట్లు తెలిపింది. కాంగ్రెస్ రెండో స్థానంలో ఉన్నట్లు పేర్కొంది. బీజేపీకి రూ.80.45 కోట్లు, కాంగ్రెస్కు రూ.14.09 కోట్లు లభించినట్లు పేర్కొంది. సీపీఎంకు రూ.3 కోట్లు, సీపీఐకి రూ.1 లక్ష విరాళాలు లభించాయని వివరించింది. ఎన్సీపీ, బీఎస్పీ తమకు రూ.20 వేలకు పైబడిన విరాళాలు రాలేదని చెప్పాయని తెలిపింది. బీజేపీయేతర పార్టీలు సంపాదించిన విరాళాలన్నిటినీ కలిపితే వచ్చే సొమ్ము కన్నా నాలుగు రెట్లు ఒక్క బీజేపీకే లభించినట్లు తెలిపింది.గుజరాత్లోని కార్పొరేట్లు/వ్యాపార సంస్థలు ఇచ్చిన విరాళాల్లో బీజేపీకి రూ.71.35 కోట్లు, కాంగ్రెస్కు రూ.13.57 కోట్లు లభించాయని ఏడీఆర్ నివేదిక తెలిపింది. ఈ సంస్థల నుంచి సీపీఐకి విరాళాలు దక్కలేదని పేర్కొంది. గుజరాత్లోని జాతీయ పార్టీలు పొందిన విరాళాల్లో రూ.18.66 కోట్లకు పాన్ వివరాలు లేవని తెలిపింది.

newdhilly : gujaraatloni pradhaana rajakeeya paarteela viraalaalapai asosiation af democratic reforms (adr) aasaktikara vishayaalu velladinchindi. 2011-12 nunchi 2015-16 varaku beejeepeeki rikaardu sthaayilo viraalaalu vachinatlu telipindi. congress rendo sthaanamlo unnatlu perkondi. beejeepeeki roo.80.45 kotlu, congresku roo.14.09 kotlu labhinchinatlu perkondi. cpmk roo.3 kotlu, cpik roo.1 laksha viraalaalu labhinchaayani vivarinchindi. encpy, bsp tamaku roo.20 velaku paibadina viraalaalu raledani cheppayani telipindi. beejeepeeyetara paarteelu sampaadinchina viraalaalannitinii kalipithe vache sommu kanna naalugu retlu okka beejeepeeke labhinchinatlu telipindi.gujaraatloni carporatelu/vyapara samsthalu ichina viraalaallo beejeepeeki roo.71.35 kotlu, congresku roo.13.57 kotlu labhinchaayani adr nivedika telipindi. ee samsthala nunchi cpik viraalaalu dakkaledani perkondi. gujaraatloni jaateeya paarteelu pondina viraalaallo roo.18.66 kotlaku pan vivaraalu levani telipindi.